CELEX: 21998D0709(03)
Language: el
Date: 1997-10-31 00:00:00
Title: Απόφαση της Μεικτής Επιτροπής του ΕΟΧ αριθ. 86/97 της 31ης Οκτωβρίου 1997 για την τροποποίηση του πρωτοκόλλου 31 της συμφωνίας για τον ΕΟΧ, για τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

21998D0709(03)

Απόφαση της Μεικτής Επιτροπής του ΕΟΧ αριθ. 86/97 της 31ης Οκτωβρίου 1997 για την τροποποίηση του πρωτοκόλλου 31 της συμφωνίας για τον ΕΟΧ, για τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 193 της 09/07/1998 σ. 0040 - 0040

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 86/97 της 31ης Οκτωβρίου 1997 για την τροποποίηση του πρωτοκόλλου 31 της συμφωνίας για τον ΕΟΧ, για τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98,Εκτιμώντας:ότι το πρωτόκολλο 31 της συμφωνίας τροποποιήθηκε, μεταξύ άλλων, με την απόφαση αριθ. 8/94 της Μεικτής Επιτροπής του ΕΟΧ (1) 7ότι είναι σκόπιμο να επεκταθεί η συνεργασία των συμβαλλομένων μερών της συμφωνίας προκειμένου να περιληφθεί πιλοτική δράση της Κοινότητας για μία εθελοντική ευρωπαϊκή πολιτική υπηρεσία για τους νέους στο δημοσιονομικό έτος 1997 7ότι κατά συνέπεια, το πρωτόκολλο 31 της συμφωνίας θα πρέπει να τροποποιηθεί, ώστε να καταστεί δυνατή η εν λόγω επέκταση της συνεργασίας από την 1η Ιανουαρίου 1997,ΑΠΟΦΑΣΙΖΕΙ:Άρθρο 1 1) Στο πρωτόκολλο 31 της συμφωνίας, μετά το άρθρο 4 παράγραφος 2, παρεμβάλλεται η ακόλουθη παράγραφος:«2α. Από την 1η Ιανουαρίου 1997, τα κράτη ΕΖΕΣ συμμετέχουν στις κοινοτικές δράσεις που σχετίζονται με το κονδύλιο Β3-1 0 1 1 "Εθελοντική ευρωπαϊκή πολιτική υπηρεσία", που εγγράφεται στον προϋπολογισμό της Κοινότητας για το έτος 1997.»2) Στο άρθρο 4, η παράγραφος 3 αντικαθίσταται από το ακόλουθο κείμενο:«3. Τα κράτη ΕΖΕΣ προβαίνουν σε χρηματοδοτική συνεισφορά, σύμφωνα με το άρθρο 82 παράγραφος 1 στοιχείο α) των προγραμμάτων και των δράσεων που αναφέρονται στις παραγράφους 1, 2 και 2α.»Άρθρο 2 Η παρούσα απόφαση αρχίζει να ισχύει την 1η Νοεμβρίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας. Η απόφαση εφαρμόζεται από την 1η Ιανουαρίου 1997.Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 31 Οκτωβρίου 1997.Για τη μεικτή επιτροπή του ΕΟΧΟ ΠρόεδροςE. BULL(1) ΕΕ L 198 της 30. 7. 1994, σ. 142.